1ο-Τύποι+Αρχείων+Γραφικών

media type="custom" key="7898335" width="200" height="200"


 * **1. Τίτλος Μαθησιακού Αντικειμένου:** || Τύποι Αρχείων Γραφικών ||
 * **2. Δημιουργός:** || Μπισμπίκης Γεώργιος ||
 * **3. Βαθμίδα(-ες) Εκπαίδευσης που μπορεί να χρησιμοποιηθεί: ** || Λύκειο ||
 * **4. Γνωστικό(-α) Αντικείμενο(-α): ** || Πληροφορική ||
 * **5. Έννοιες που αφορά: ** || Πολυμέσα ||
 * **6. Μαθησιακοί Στόχοι: ** || Να διακρίνουν οι μαθητές τους διάφορους τύπους αρχείων γραφικών και να περιγράφουν τα χαρακτηριστικά τους.

Μετά την ολοκλήρωση του μαθήματος οι μαθητές θα πρέπει να είναι σε θέση.... - να αναγνωρίζουν τις 2 μεγάλες κατηγορίες διαχωρισμού των αρχείων γραφικών - να κατατάσσουν τους τύπους των αρχείων ανάλογα με την επέκτασή τους σε μία από τις 2 κατηγορίες - να αναγνωρίζουν την μορφοποποίηση που χρησιμοποιεί κάθε ένας από τους τύπους αρχείων γραφικών - να περιγράφουν με συντομία τα κύρια χαρακτηριστικά των διαφόρων τύπων αρχείων γραφικών ||
 * __Ειδικοί Στόχοι:__**
 * **7. Εργαλείο(-α) που χρησιμοποιήθηκαν: ** || Spicynodes ||
 * **8. Συμπληρωματικό υλικό: ** || Το διάγραμμα αυτό που δημιουργήθηκε θα μπορούσε να χρησιμοποιηθεί ως υποστηρικτικό υλικό για μαθητές Λυκείου έτσι ώστε να κατανοήσουν σχηματικά τον διαχωρισμό των διαφόρων τύπων αρχείων εικόνας σε κατηγορίες και να αφομοιώσουν τα κύρια χαρακτηριστικά του καθενός.

Μπορεί να χρησιμοποιηθεί είτε ως υλικό εισαγωγής, είτε ως υλικό ανακεφαλαίωσης, ανάλογα με το πόσο θα ήθελε να εμβαθύνει ο εκπαιδευτικός σε περισσότερες πληροφορίες σχετικά με τη συγκεκριμένη διδακτική ενότητα. __ Μια επίσης χρήσιμη αξιοποίησή του θα ήταν ως υλικό αξιολόγησης των μαθητών όπου ο καθηγητής θα φτιάξει ένα διάγραμμα που αρκετοί από τους κόμβους του θα λείπουν και οι μαθητές θα πρέπει να συμπληρώσουν τους υπόλοιπους έτσι ώστε να δει ο καθηγητής αν οι μαθητές έχουν κατανοήσει την συγκεκριμένη διδακτική ενότητα. Με τον ίδιο τρόπο αυτό θα μπορούσε να δοθεί στους μαθητές ως εργασία για το σπίτι, όπου εφόσον διαβάσουν το μάθημα θα πρέπει να συμπληρώσουν κάποιος κόμβους του διαγράμματος. __

Ο λόγος που επιλέχθηκε το συγκεκριμένο εργαλείο είναι γιατί μια διαγραμματική απεικόνιση της ενότητας αυτής θα βοηθούσε αρκετά τους μαθητές στην κατανόησή της σε βάθος. Σημαντικό ρόλο έπαιξε και το γεγονός πως το Spicynodes υποστηρίζει την Ελληνική γλώσσα. Τέλος, είναι ένα εργαλείο το οποίο σου δίνει την δυνατότητα να δημοσιοποιήσεις το διάγραμμά σου.

Η δημιουργία των διαγραμμάτων με το Spicynodes δεν είχε καμία δυσκολία. Αν κάποιος θέλει να χρησιμοποιήσει το συγκεκριμένο εργαλείο, θα πρέπει να ακολουθήσει τα εξής απλά βήματα: α) Δημιουργία ενός λογαριασμού στην σελίδα [|www.spicynodes.org] β) Εφόσον δημιουργηθεί ο λογαριασμός, έπειτα στην homepage υπάρχει κάτω-κάτω η επιλογή "Create new nodemap" γ) Την επιλέγουμε και περνάμε σε μια νέα σελίδα από την οποία θα αρχίσει η δημιουργία του διαγράμματός μας δ) Από εδώ και πέρα υπάρχουν πλήρεις οδηγίες για τα βήματα που πρέπει να ακολουθηθούν

__ Τρόποι Βελτίωσης Πλοήγησης __

__ Λόγω του ότι το Spicynodes είναι μια περίεργη εφαρμογή η πλοήγηση σε αυτή είναι λίγο πολύπλοκη, ειδικά αν προσπαθήσει ο χρήστης να πλοηγηθεί μέσω του μικρού παραθύρου Widget που παρατίθεται. Γι' αυτό λοιπόν καλό θα ήταν να προβάλλεται σε πλήρη οθόνη το διάγραμμα, κάτι το οποίο μπορεί να γίνει πολύ εύκολα. Στην κάτω μεριά του διαγράμματος λοιπόν υπάρχουν κάποια κουμπιά τα οποία και διευκολύνουν την πλοήγησή μας σε αυτό. Το δεύτερο κουμπί από αριστερά είναι αυτό που αν επιλεγεί μπορεί να μας προβάλλει το διάγραμμα σε πλήρη οθόνη. Επίσης, υπάρχουν τα βελάκια με την χρήση των οποίων μπορούμε να μετακινούμαστε από κόμβο σε κόμβο. Ένα ακόμη χρήσιμο feature είναι το zoom στον κόμβο που χρησιμοποιούμε και η μεγέθυνσή του έναντι των υπολοίπων κόμβων του διαγράμματος. Το κουμπί που ελέγχει αυτή την λειτουργία είναι το 4ο από αριστερά. Επιπροσθέτως υπάρχει και το zoom που ελέγχει όλους τους κόμβους του διαγράμματος και το οποίο ελέγχεται από το 3ο κουμπί από αριστερά. Τέλος, πατώντας το κουμπί με το ερωτηματικό(1ο από αριστερά) είναι αυτό που περιέχει την βοήθεια και μέσα σε αυτό μπορεί ο χρήστης να βρει διάφορες χρήσιμες λειτουργίες. __ ||

__//** Καταθέστε την ψήφο σας: **//__
media type="custom" key="7900585"

=__//Βελτίωση Μαθησιακού Αντικειμένου //__=


 * __Αποτελέσματα Ψηφοφορίας:__**

Το αντικείμενο έλαβε 4 ψήφους με:

2 ψήφους να το χαρακτηρίζουν "πολύ χρήσιμο και ενδιαφέρον" (50%) 1 ψήφο να το χαρακτηρίζει "αρκετά χρήσιμο και ενδιαφέρον" (25%) 1 ψήφο να το χαρακτηρίζει "λίγο χρήσιμο και ενδιαφέρον" (25%)


 * __Κύρια Σημεία της Αξιολόγησης που έλαβα:__**

//1. Αρκετοί αξιολογητές συμφώνησαν στο γεγονός ότι η παρουσίαση του αντικειμένου μέσω του Spicynodes είχε δύσκολη πλοήγηση και θα ήθελαν ένα μεγαλύτερο παράθυρο για το διάγραμμα.//

Επειδή μεγαλύτερο παράθυρο για το διάγραμμα δεν μπορεί να χρησιμοποιηθεί, προσέθεσα στο "Συμπληρωματικό Υλικό" οδηγίες για καλύτερη πλοήγηση στο διάγραμμα που έχω παραθέσει και πιστεύω πως τώρα θα είναι πιο εύκολο για τους χρήστες να πλοηγηθούν σε αυτό. Το κείμενο που προστέθηκε έχει επισημανθεί με πράσινο χρώμα και υπογράμμιση.

//2. Θα ήταν καλό το διάγραμμα να εμπλουτιστεί με κάποιες εικόνες καθώς το κείμενο κουράζει.//

Είμαι απόλυτα σύμφωνος πως το κείμενο που χρησιμοποιήθηκε ήταν κουραστικό αλλά δυστυχώς δεν είναι κάτι που θα μπορούσα να είχα αποφύγει. Εντούτοις, η παρατήρηση για την προσθήκη εικόνων είναι πολύ σωστή γι'αυτό το λόγο και εμπλούτισα κάποιους κόμβους του διαγράμματός μου με εικόνες ανάλογου format με αυτό που αναφέρεται στον εκάστωτε κόμβο. Δεν ξέρω αν είναι αυτό ακριβώς που θέλαμε αλλά σίγουρα κάνουν την παρουσίαση πιο ευχάριστη για τους μαθητές. Δεν δημιούργησα καινούριο μαθησιακό αντικείμενο στην ενότητα της βελτίωσης(απλά έκανα τις αλλαγές πάνω στο αρχικό που παρουσιάζεται στην αρχή της σελίδας) γιατί οι αλλαγές που έγιναν είναι πολύ μικρές κατά τη γνώμη μου.

//3. Να εμπλουτιστεί το κείμενο στο Συμπληρωματικό Υλικό ως προς την αξιοποίηση του μαθησιακού αντικειμένου στην διδασκαλία.//

Πράγματι οι ιδέες που δόθηκαν από τον αξιολογητή που έκανε την συγκεκριμένη παρατήρηση ήταν όντως πολύ εύστοχες και γι'αυτό και τις συμπεριέλαβα στο κείμενο που έχω βάλει για το κομμάτι αυτό στο Συμπληρωματικό Υλικό. Το κείμενο που προστέθηκε έχει επισημανθεί με πράσινο χρώμα και υπογράμμιση.

//4. Προτάθηκε η χρήση άλλον εργαλείων Web 2.0 όπως το simpleDiagram και ο εννοιολογικός χάρτης.//

Σίγουρα υπάρχουν πολλά εργαλεία με τα οποία θα μπορούσαμε να παρουσιάσουμε το συγκεκριμένο μαθησιακό αντικείμενο που ίσως να ήταν και πιο εύστοχα και όχι κουραστικά. Επέλεξα όμως να προσπαθήσω να βελτιώσω την παρουσίαση που έχω κάνει με το αρχικό μου εργαλείο και να κάνω ότι καλύτερο μπορώ με αυτό.

//5. Βελτίωση παρουσίασης κόμβων με μεγάλο κείμενο.//

Δυστυχώς, στην περιγραφή κάποιων κόμβων το κείμενο που χρησιμοποιήθηκε ήταν μεγάλης έκτασης καθώς έτσι υπήρχε και στην αντίστοιχη διδακτική ενότητα στο βιβλίο. Η λύση που πρότεινε ένας εκ των αξιολογητών για μείωση των μεγάλων κειμένων με ένα όριο αριθμού λέξεων δεν είναι πιστεύω η κατάλληλη καθώς με αυτό τον τρόπο θα χαθεί αρκετή σημαντική πληροφορία. Το Spicynodes δεν προσφέρει κάποιο τρόπο βελτίωσης της εμφάνισης ενός κόμβου καθώς το κείμενο περνάει σειριακά και δεν δίνεται η δυνατότητα επεξεργασίας της μορφής του. Επομένως, για την συγκεκριμένη παρατήρηση ίσως θα μπορούσαν να χρησιμοποιηθούν κάποιες από τις δυνατότητες της εφαρμογής που παρατέθηκαν στην νέα ενότητα που έχω προσθέσει στο Συμπληρωματικό Υλικό με τίτλο "Τρόποι Βελτίωσης Πλοήγησης" η οποία και έχει πράσινο χρώμα και υπογράμμιση.

__**Έλαβα αξιολογήσεις από τους ακόλουθους αξιολογητές:**__

1. akoulos 2. ZTsioumaras 3. rgog 4. VanPap 5. lilag

__**Συνοπτική κρίση της αξιολόγησης που έλαβα & Ποσοτικός Χαρακτηρισμός (0-10):**__

1. akoulos: 8 - Μια καλή αξιολόγηση με χρήσιμες παρατηρήσεις (μέγεθος πλαισίου) αλλά ήταν κάπως σύντομη. 2. ZTsioumaras: 8 - Μια καλή αξιολόγηση με χρήσιμες παρατηρήσεις (μέγεθος πλαισίου) αλλά ήταν κάπως σύντομη. 3. rgog: 10 - Μία πλήρης αξιολόγηση η οποία και με βοήθησε να βελτιώσω τα λάθη μου. 4. VanPap: 8 - Μια καλή αξιολόγηση με χρήσιμες παρατηρήσεις (ανισομερής χρήση κειμένου) αλλά ήταν κάπως σύντομη. 5. lilag: 7 - Μια καλή παρατήρηση όσον αφορά τη χρήση εικόνων αλλά δυστυχώς δεν συνεχίστηκε η αξιολόγηση σε όλα τα κριτήρια.